Marijas muiža (Rudbāržu pagasts)
Šis raksts ir par apdzīvotu vietu Rudbāržu pagastā. Par citām jēdziena Marijas muiža nozīmēm skatīt nozīmju atdalīšanas lapu. Marijas muiža ir ciems Kuldīgas novada Rudbāržu pagastā. Atrodas Kukuļupītes krastos pagasta dienvidrietumu daļā 6,1 km no pagasta centra Rudbāržiem, 15,1 km no Skrundas un 165,0 km no Rīgas. Veidojusies ap vēsturisko Marijas pusmuižu (Marienhof). Uz dienvidiem no tās mežā pie Embūtes ceļa līdz Padomju armijas izvešanai atradās PSRS raķešu bāze (29. raķešu divīzijas 344. raķešu pulka 2. diviziona pozīcijas).